ཕྱི་ཉིན་ཞོགས་པར་བུ་མོ་ལྷང་ལྷང་དུ་གྲགས་པའི་རྟའི་འཚེར་སྐད་ཅིག་གིས་གཉིད་ལས་བསླངས་ཤིང་།མོའི་མིག་ལམ་གྱི་མཛེས་ཤིང་ལྟ་ན་སྡུག་པའི་ས་ཆ་དེ་ན།ཤེའུ་ཐིག་ཅན་གྱི་རྟ་གསེབ་གཅིག་གིས་འཚེར་སྐད་ལྷང་ལྷང་སྒྲོག་བཞིན་རྨིག་པས་ས་རྡུལ་བསླངས།རྔོག་ཆུང་བར་སྣང་དུ་སྐྱོད་བཞིན་འགྱིང་འགྲོ་བྱེད་པ་མཐོང་།རྟ་གསེབ་དེ་ཤ་ཤེད་རྒྱས་ཤིང་སྤོབས་པས་ཁེངས་འདུག་པར་མ་ཟད།རྟ་གསེབ་དེ་བུ་མོས་སྔོན་ཆད་རྨི་ལམ་ལའང་རྨིས་མ་མྱོང་བའི་རྟ་མཆོག་ཡིད་དུ་འོང་བ་ཞིག་རེད།རྟ་གསེབ་དེས་བུ་མོ་ལ།བདག་ནི་རི་ལུང་ཀུན་ཏུ་བག་ཡངས་སུ་འཁྱམས་བསྡད་ཡོད་པའི་རྟ་ཁྱུ་ཐམས་ཅད་ཀྱི་བདག་པོ་ཡིན།བུ་མོ་ཁྱོད་གནས་འདིར་ཕེབས་པར་དགའ་བསུ་ཞུ་ཞེས་བརྗོད་པ་ན།བུ་མོ་ཡང་ཧ་ཅང་དགའ་བར་གྱུར།ཁོ་མོའི་རྟ་ཁྱུས་ཀྱང་མགོ་བོ་བར་སྣང་ལ་བཏེགས་ཏེ་དགའ་སྤྲོའི་མགོ་མཆོད་ཡང་ཡང་འཕེན་བཞིན།རི་ལུང་དེའི་རྟ་ཁྱུར་འགྲོགས་ནས་རང་དབང་གི་འཚོ་བ་ལོངས་སུ་སྤྱོད་འགོ་བརྩམས།